2005D0818 — LV — 28.11.2014 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2005. gada 21. novembris), ar ko Ungārijas Republikai atļauj lietot noteiktas aptuvenās aplēses PVN pašu resursu bāzes aprēķinam (izziņots ar dokumenta numuru K(2005) 4427) (autentisks ir tikai teksts ungāru valodā) (2005/818/EK, Euratom) (OV L 305, 24.11.2005, p.39)

Grozīta ar:









▼B

KOMISIJAS LĒMUMS

(2005. gada 21. novembris),

ar ko Ungārijas Republikai atļauj lietot noteiktas aptuvenās aplēses PVN pašu resursu bāzes aprēķinam

(izziņots ar dokumenta numuru K(2005) 4427)

(autentisks ir tikai teksts ungāru valodā)

(2005/818/EK, Euratom)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi ( 1 ), un jo īpaši tās 13. pantu, tā kā: (1) Saskaņā ar 28. panta 3. punktu Sestajā Padomes 1977. gada 17. maija Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze ( 2 ), turpmāk saukta par Sesto direktīvu, ir noteikts, ka dalībvalstis var turpināt atbrīvot vai aplikt ar nodokli noteiktus darījumus. Šie darījumi ir jāņem vērā PVN resursu bāzes noteikšanai. (2) Ar Akta par Ungārijas Republikas pievienošanos Eiropas Kopienām ( 3 ) VIII pielikuma 7. iedaļas (Nodokļu politika) 1. daļu Ungārijas Republikai ir ļauts piemērot Sestās direktīvas 28. panta 3. punkta noteikumus, lai atbrīvotu no PVN noteiktus darījumus, kuri norādīti Sestās direktīvas F pielikumā. (3) Ungārijas Republika nevar veikt precīzu PVN pašu resursu bāzes aprēķinu noteiktām darījumu kategorijām, kas ir uzskatītas Sestās direktīvas F pielikuma 17. punktā. Šāds aprēķins varētu radīt nesamērīgu administratīvu apgrūtinājumu, kas nebūtu attaisnojams saistībā ar attiecīgo darījumu ietekmi uz Ungārijas Republikas kopējo PVN resursu bāzi. Ungārijas Republika var veikt aprēķinu, izmantojot aptuvenas aplēses šīm darījumu kategorijām, kas ir norādītas Sestās direktīvas F pielikumā. Ungārijas Republikai tāpēc ir jāatļauj aprēķināt PVN bāzi, lietojot aptuvenas aplēses saskaņā ar Regulas (EEK, Euratom) Nr. 1553/89 6. panta 3. punkta otro ievilkumu. (4) Padomdevēja komiteja par pašu resursiem ir apstiprinājusi ziņojumu, kurā apkopoti tās locekļu viedokļi par šo lēmumu, tā kā: IR PIEŅĒMUSI ŠO LĒMUMU.







1. pants

Lai aprēķinātu PVN pašu resursu bāzi no 2004. gada 1. maija, Ungārijas Republikai ir atļauts izmantot aptuvenas aplēses attiecībā uz šādu darījumu kategoriju, kas minēta Sestās direktīvas F pielikumā:

1) Pasažieru pārvadājumi (F pielikuma 17. punkts).

▼M1

1.a pants

Atkāpjoties no šā lēmuma 1. panta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Ungārijai ir atļauts izmantot 0,18 % no starpbāzes attiecībā uz darījumiem, kas minēti Padomes Direktīvas 2006/112/EK ( 4 ) X pielikuma B daļas 10. punktā (pasažieru transports).

▼B

2. pants

Šis lēmums ir adresēts Ungārijas Republikai.